tomron87/hebrew-wikipedia-sentences-corpus huggingface dataset:
חוסה דה אסקנדון ייסד את המושבה ב-1747. בשנת 1755 נוסדה חימנס, שהפכה לעיר הגדולה ולבירה של המושבה.
שמה של המדינה שונה לטמאוליפס לאחר שמקסיקו קיבלה את עצמאותה ב-1821.
מועדון כדורגל נואה (בארמנית: Ֆուտբոլային Ակումբ Նոա) היא קבוצת כדורגל ארמנית מארמאוויר המשחקת בליגת העל הארמנית.
הקבוצה נוסדה ב-2017 בשם מועדון כדורגל ארצאך בליגת המשנה הארמנית.
בעקבות סכסוך נגורנו קרבאך בין ארמניה לאזרבייג'ן שיחקה הקבוצה את משחקי הבית שלה בבירה ירוואן.
ארצאך סיימה את העונה במקום השני בליגה ועלתה לליגת העל הארמנית.
ב-2019, לאחר שסיימה במקום השמיני בעונת הבכורה שלה בליגה הראשונה נמכרה ארצאך לקארן אברהמיאן, שמיתג אותה מחדש כמועדון כדורגל נואה.
השם מתייחס לנח המקראי, שתיבתו נחה על הרי אררט (המזוהים באופן מסורתי עם הר אררט).
בעונת 2019/20 זכתה נואה בגביע הארמני לאחר ניצחון 7–6 על אררט-ארמניה בדו-קרב פנדלים, לאחר 5–5 בסיום ההארכה.
לאחר מכן היא זכתה בסופר-קאפ הארמני לאחר שניצחה את אררט 2–1 לאחר הארכה.
ב-2024 העפילה הקבוצה לעונת 2024/2025 בקונפרנס ליג לאחר שעברה את כל ארבעת סיבובי המוקדמות.
בכך הפכה נואה לקבוצה הראשונה בתולדות הקונפרנס ליג שמעפילה לטורניר מסיבוב המוקדמות הראשון לאחר שגברה על שקנדיה (4–1), סלימה וונדררס (7–0), א.א.ק.
בנוסף זכתה הקבוצה באותה העונה באליפות ארמניה הראשונה בתולדותיה בנוסף לגביע הארמני.
צבעי התלבושת העיקריים של מועדון ארצאך היו אדום ולבן, אך בעקבות המיתוג מחדש נבחרו בשחור וירוק בהיר כצבעי הקבוצה.
מ-2017 עד 2019, בשם FC ארצאך, סמל הקבוצה היה עיגול אדום עם עיט לבן, אך לאחר המיתוג מחדש ב-2019 שונה סמל המועדון לטקסט מינימלסטי שחור פשוט "ירוואן ארמניה מועדון כדורגל נואה".
בשנת 2024 שונה סמל הקבוצה למגן לבן עם כיתוב שחור.
נו-דיסקו הוא תת-ז'אנר מוזיקלי של מוזיקת דאנס ודיסקו של שנות ה-1970, סגנונות דאנס אירופיים כבדי סינתיסייזר משנות ה-1980, ומוזיקת דאנס אלקטרונית של תחילת שנות ה-1990. הז'אנר, שהופיע לראשונה באמצע שנות ה-1990, היה פופולרי בתחילת שנות ה-2000 ובתחילת שנות ה-2010.
יש מספר סצנות מוזיקליות הקשורות לנו-דיסקו, כאשר הסצנה המוזיקלית המקורית מאופיינת כמוזיקת האוס עם שילוב של אלמנטים של דיסקו, ומוזיקת בלאריק ביט בהשפעת הדיסקו.
מאחר שנו-דיסקו הוא ז'אנר דאנס, שימוש בגרוב של מכונות תופים הוא חלק מהותי מהז'אנר.
יצירות נו-דיסקו בדרך כלל כוללות מקצב של ארבע על הרצפה עם תחושה אורגנית ותוססת המבוססת על צלילי דיסקו קלאסיות של שיק , סיסטר סלדג' ואחרים.
בעוד שההפקה המודרנית שופעת צלילים מסונתזים, תקליטי נו-דיסקו רבים מונעים, במסורת הדיסקו, על ידי הליקים של גיטרה או גיטרה בס.
כמו כן, כמו בז'אנרים אלקטרוניים אחרים, מפיקי נו-דיסקו השתמשו בסינתיסייזרים דיגיטליים ואנלוגיים כדי ליצור קטעים מלודים והרמוניים, ולהוסיף אווירה וצבע ליצירותיהם.
נוֹ נֵיים הוא יישוב המוגדר כמקום מיועד למפקד אוכלוסין (CDP - Census-Designated Place) במחוז גארפילד שבמדינת קולורדו, ארצות הברית.
היישוב אינו מאוגד כעיר או כעיירה עצמאית, אלא מנוהל על ידי רשויות מחוז גארפילד.
שירותי הדואר ביישוב מסופקים על ידי סניף הדואר של גלנווד ספרינגס , מיקוד 81601. על פי אוכלוסיית היישוב מנתה 117 תושבים.
נוֹ ניים מוכר בעיקר בשל שמו הייחודי והבלתי שגרתי.
מקימי היישוב אימצו את שם הנחל נו ניים (No Name Creek), שנקרא על שם אחת הסירות במשלחת של ג'ון וסלי פאוול שמיפה את נהר הקולורדו בשנת 1869.
על אף השם המוזר, לא הוחלף שם המקום.
היישוב שוכן בגובה 1,789 מטרים מעל פני הים, לאורך נהר קולורדו, בסמוך ליציאה מליד יציאה 119 בכביש הבין-מדינתי I-70, כ-6 קילומטרים (4 מיילים), מזרחית לעיר גלנווד ספרינגס.
את המקום חוצה נחל No Name Creek המגיע מצפון ונשפך לנהר הקולורדו.
לאורך הנחל יש שביל מטיילים בשם: No Name Trail.
שטחה של נו ניים הוא .
שלט היציאה של נו ניים נראה בחטף, בסרט "Vanishing Point", משנת 1971.
נואבה צ'יקגו (בספרדית: Club Atlético Nueva Chicago) הוא מועדון כדורגל ארגנטינאי.
המועדון נוסד בשנת 1914 בעיר בואנוס איירס.
בנוסף לכדורגל למועדון יש סקציות בענפי ספורט נוספים לרבות כדורסל.
המועדון הוקם בשנת 1911 על ידי קבוצת צעירים משכונת "נואבה צ'יקגו" שבואנוס איירס.
הקבוצה שיחקה בליגה אזורית עד שבשנת 1930 העפילה לליגה הבכירה.
אחרי הקמת ליגה מקצועית, הקבוצה המשיכה לשחק בליגה לחובבים.
בשנת 1940 הוקם אצטדיון חדש.
בשנת 1966 הקבוצה הייתה קרובה לעליה לליגה הבכירה אך הפסידה לדפורטיבו אספניול במשחקי הכרעה.
בעונת 1982 הקבוצה שיחקה בתחרות ארצית בכירה.
בסוף העונה היא ירדה ליגה.
רק בשנת 1991 הקבוצה חזרה לליגת המשנה הארגנטינאית.
בעונת 2001/2002 הקבוצה העפילה ליגת העל.
היא שיחקה בה עד לשנת 2004. בעונת 2007/2006 הקבוצה חזרה לליגה הבכירה.
בסוף עונת 2007 הקבוצה סיימה בתחתית הליגה והייתה צריכה לשחק משחקי הכרעה נגד טיגרה.
היא הפסידה במשחק אך בגלל התנהגות האוהדים היא קיבלה עונש של הורדת 20 נקודות לעונה הבא וסגירת מגרש הבית ל-20 משחקים.
הדבר גרם לכך שבעונת 2007/2008 הקבוצה ירדה לליגה השלישית.
בשנת 2012 הקבוצה חזרה ליגת משנה.
בסך הכול היא שיחקה 76 עונות בליגה זו.
הקבוצה משחקת באצטדיון צ'יקגו נואבה שנבנה בשנת 1940. אחרי מספר שדרוגים הוא כולל כ-20 אלף מקומות.
נוֹאֶה ז'וֹרדַניה (בגאורגית: ნოე ჟორდანია, 2 בינואר 1868 או 21 במרץ 1869 - 11 בינואר 1953) היה עיתונאי גאורגי ופוליטיקאי מנשביקי, שמילא תפקיד חשוב בתנועה המהפכנית הסוציאל-דמוקרטית באימפריה הרוסית.
כמו כן הנהיג את הרפובליקה הדמוקרטית של גאורגיה במשך שלוש שנות קיומה (1918–1921) ואת ממשלתה, שאולצה לצאת לגלות לצרפת, עד למותו בשנת 1953.
ישנו ויכוח על התאריך המדויק של לידתו כאשר מקורות שונים מציינים 1868, 1869 ואף 1870. שינוי תאריך הלידה, מכל מיני סיבות, היה נפוץ באותם ימים.
ז'ורדניה עצמו בזכרונותיו, "העבר שלי" ("צֶ'מי צאסוּלי") טוען כי נולד ב-1868.
ז'ורדניה נולד, ככל הנראה, ב-9 במרץ 1869 לבעל קרקעות קטן מהכפר לנצ'חוטי שבפלך כותאיסי (כיום בנפת לנצ'חותי שמחוז גוריה גאורגיה).
לאחר שסיים את לימודיו בסמינר לתאולוגיה בטביליסי, עבר ללמוד במכון לרפואה וטרינרית בוורשה.
עם חזרתו לגאורגיה החל ז'ורדניה להפיץ את רעיונות המרקסיזם בין הפועלים בטביליסי, ובשנות התשעים של המאה התשע עשרה הפך למנהיג לתנועה המרקסיסטית הלגלית הראשונה בגאורגיה, שנקראה "מֶסַמֶה דַסי" ("הקבוצה השלישית").
בשנת 1894 נשפט על ידי השלטונות הרוסיים כיוון שלקח חלק ב"ליגה לחירות בגאורגיה".
בשנת 1903 נבחר ז'ורדניה לציר בקונגרס השני של מפלגת הפועלים הסוציאל-דמוקרטית הרוסית.
צידד בסיעה המנשביקית והצליח לרכוש השפעה משמעותית בקרבם.
בשנת 1905 התמנה לעורך העיתון המנשביקי הגאורגי, "סוציאל-דמוקרטיה" ונודע בהתקפותיו העזות על הבולשביקים.
בתקופת המהפכה הרוסית באותה שנה יוצא נגד העימות המזוין והטיף להקמת מפלגת פועלים לגלית.
בקונגרס הרביעי של מפלגת הפועלים הסוציאל-דמוקרטית הרוסית (РСДРП), בשנת 1906, הוא תומך ברעיון של מוניציפליזציה של הקרקעות.
ביולי של אותה שנה הוא נבחר לדומה הראשונה כנציג פלך טביליסי והפך לראש הסיעה הסוציאל-דמוקרטית.
בקונגרס החמישי הוא נבחר לוועד המרכזי עד לשנת 1912. בגין חתימתו על "הצהרת ויבורג" ב-8 ביולי 1906, בדצמבר 1907 הוא נשפט לשלושה חודשי מאסר.
באמצע 1912 התמנה לעורך העיתון המנשביקי הלגלי, "נאש סלובו", שבסיסה בבאקו.
בשנת 1914 שיתף פעולה עם לאון טרוצקי בכתב-העת "בורבה" ופרסם סדרת מאמרים בשאלת הלאומיות.
לאחר מהפכת פברואר ב-1917 ונפילת האימפריה הרוסית, נבחר ז'ורדניה ליושב ראש "הפועלים והחיילים הסובייטים של טביליסי".
בדצמבר 1917 נבחר ליושב ראש הפרלמנט הגאורגי, "העצרת הלאומית".
ב-26 במאי 1918 נבחר למנהיג (ראש ממשלת גאורגיה) של הרפובליקה הדמוקרטית של גאורגיה, הרפובליקה הראשונה של גאורגיה.
בתקופת שלטונו דאגה ממשלתו לרפורמה הקרקעית, חקיקה סוציאלית מקיפה ונלחמה בבולשביקים ותנועות בדלניות אחרות במדינה.
החל מ-1918 ועד ל-1921 גאורגיה הוכרה על ידי מספר מדינות ובכללן: יפן, בלגיה, גרמניה, איטליה, טורקיה, הממלכה המאוחדת, צרפת וב-1920 רוסיה הבולשביקית.
ב-25 בפברואר 1921, ז'ורדניה הודח על ידי כוחות הצבא האדום, שכבש מחדש את גאורגיה וסיפח אותה לתוך רוסיה הסובייטית כחלק מהרפובליקה הסוציאל-פדרטיבית הסובייטית של עבר הקווקז.
ב-17 במרץ 1921, ז'ורדניה יצא לגלות בפריז.
שם הנהיג את ממשלת הרפובליקה הדמוקרטית של גאורגיה בגלות.
הוא נפטר בפריז בגיל 84.
ז'ורדניה נקבר בלאוויל-סור-אורג אחוזת הקבר של הגולים הגאורגים בצרפת.
הנשיא הגאורגי מיכאיל סאקשווילי ביקר בקבר זה ב-10 במרץ 2004 והציע למשפחה טקס קבורה ממלכתי בטביליסי, הצעה שלא התגשמה.
נוֹאֶה רַמישווילי (בגאורגית: ნოე რამიშვილი; 1881 - 7 בדצמבר 1930) היה פוליטיקאי גאורגי ואחד ממנהיגי המנשביקים ומנהיג מפלגת הפועלים הרוסית הסוציאל-דמוקרטית (РСДРП) היה ידוע גם בשם העט שלו "פיוטר" ו"סמיונוב נ".
רמישווילי היה בנו של בעל קרקעות קטן.
הוא נולד בשנת 1881, והצטרף למפלגת העבודה הרוסית הסוציאל-דמוקרטית בשנת 1902 והפך, תוך זמן קצר, לדובר בולט של המנשביקים.
בשנת 1907 הוא החליף את נואה ז'ורדניה בתפקיד ראש המפלגה.
בשנת 1917, לאחר מהפכת אוקטובר, הוא הפך לאחד ממנהיגי הסובייט הלאומי הגאורגי.
ב-22 באפריל 1918 מונה לשר הפנים של הרפובליקה הדמוקרטית הפדרטיבית של עבר הקווקז, הפדרציה העצמאית של גאורגיה, ארמניה ואזרבייג'ן.
ב-26 במאי 1918 הפכה גאורגיה למדינה עצמאית - הרפובליקה הדמוקרטית של גאורגיה.
רמישווילי נבחר לראש הממשלה (למעשה ראש המועצה הלאומית), והוחלף ב-24 ביוני של אותה שנה, על ידי מקורבו, נואה ז'ורדניה.
בממשלה החדשה הוא קיבל את תפקיד שר הפנים.
החל משנת 1919 החזיק, בעת ובעונה אחת, בתפקיד שר ההשכלה ושר ההגנה.
האופוזיציה הגאורגית מתחה עליו ביקורת על תגובתו הנוקשה לתסיסת האיכרים של 1918-1919. בכך תרם תרומה נכבדת במניעת המרידות התכופות של הבולשביקים.
בפברואר-מרץ 1921, לאחר פלישת הצבא האדום לגאורגיה, היגר לצרפת, אך לא חדל ממאמציו לערעור השלטון הבולשביקי.
הוא תמך בהתקוממות הגאורגית של אוגוסט 1924, שהסתיימה ללא הצלחה ולוותה בדיכוי ורדיפה של האצילים והמשכילים הגאורגים.
רמישווילי היה אחד מהמנהיגים הבולטים שתמכו בפרומתיזם של פולין נגד ברית המועצות, ואולי אף המקדם הראשי שלה.
הקבוצה הגאורגית, שמקורה במהגרים הגאורגים בפולין, הייתה הפעילה ביותר מבין התנועות שנתמכו על ידי פילסודסקי.
ב-7 בדצמבר 1930 נהרג בפריז על ידי מתנקש בולשביקי וככל הנראה פעילותו זו הייתה הגורם לכך.
נואוס (נהגה לעיתים גם "נוס"; מיוונית: νόος) בפילוסופיה ובדת הוא שכל, תבונה, הכרה או אינטלקט.
נואוס הוא מושג מרכזי בפילוסופיה היוונית, במיוחד אצל אפלטון ואריסטו, ויש לו משמעויות שונות בהתאם להקשר.
הפירוש הבסיסי הוא היכולת להבין, לחשוב ולהשיג ידע, כלומר השכל הגבוה או ההכרה הרוחנית, ה(אגו).
בניגוד לחושים או לדמיון, הנואוס נתפס ככלי להשגת אמת עליונה, לעיתים גם על־חושית.
אצל אפלטון, הנואוס הוא חלק מהנפש שמסוגל לתפוס את עולם האידאות.
אריסטו הבחין בין נואוס בתור פועל (אינטלקט אקטיבי, active intellect) לבין נואוס סביל (אינטלקט פסיבי, passive intellect), כשהאינטלקט הפועל הוא נצחי ואלוהי.
הניאופלטוניסטים (למשל פלוטינוס) ראו בנואוס עיקרון קוסמי, תבונה אלוהית שממנה נובעים כל הדברים.
הפילוסוף אדמונד הוסרל השתמש בביטוי "נואטי" כדי להתייחס לפעולה מכוונת של התודעה, האמונה, הרצון, שנאה ואהבה.
נואוספירה הוא מונח בפילוסופיה המדבר על "תחום המחשבה האנושית".
המילה נואוספירה נגזרת מהמילה היוונית עתיקה "νους" - נואוס, שפירושה "נפש", "שכל" והיא מקבילה לתבנית של "אטמוספירה" ו"ביוספירה" ומהמילה ספרה σφαίρα שפירושה כדור, אך הושאלה לפירוש תחום.
בתאוריה המקורית של ולדימיר ורנדסקי, הנואוספירה היא השלישית ברצף שלבי ההתפתחות של כדור הארץ אחרי הגאוספירה (חומר דומם) והביוספירה (חיים ביולוגיים).
בדיוק כפי שהופעת החיים שינתה באופן יסודי מהקצה אל הקצה את הגיאוספירה, כך הופעת התודעה האנושית משנה באופן יסודי את הביוספירה.
בניגוד לרעיונות של התאורטיקנים של השערת גאיה, או המקדמים של רעיון החלל הקיברנטי, הנואוספירה של ורדנסקי מופיעה בנקודה בה האנושות, כתוצאה משליטתה בתהליכים גרעיניים, מתחילה ליצור משאבים באמצעות שינוי של אלמנטים.
לעיתים משתמשים במילה כדי לתאר תודעה על-אנושית הנובעת מתוך האינטראקציות בין שכליהם של בני-אדם.
זוהי התפיסה שהציע התאולוג פייר טייאר דה שארדן שהוסיף שהנואוספירה הולכת ומתפתחת לקראת אינטגרציה גדולה יותר, המסתיימת בנקודת האומגה, בה ראה את היעד העליון של ההיסטוריה.
נואו מסטאייה (בספרדית: Nou Mestalla) או אצטדיון מסטאייה החדש הוא אצטדיון כדורגל הממוקם בעיר ולנסיה שבספרד, שבנייתו הוקפאה והמשיכה בינואר 2025. האצטדיון, שעתיד להכיל 70,044 מקומות, נועד להחליף את אצטדיון מסטאייה, ולשמש כביתה של קבוצת ולנסיה המקומית.
האצטדיון צפוי להיכלל בקטגוריה הרביעית של דירוג האצטדיונים של אופ"א, ויהיה הרביעי בגודלו בספרד אחרי הקאמפ נואו, אצטדיון סנטיאגו ברנבאו וונדה מטרופוליטנו.
בניית האצטדיון החלה באוגוסט 2007, ופתיחתו תוכננה כבר לעונת , אך זו נדחתה בשל קשיים כלכליים אליהם נקלעה קבוצת ולנסיה.
במהלך עבודות הבנייה, ב-26 במאי 2008, נהרגו ארבעה פועלים כתוצאה מקריסת פיגומים באתר הבנייה.
נואה ניקולס אמריך הוא שחקן קולנוע יהודי-אמריקאי.
שיחק בסרטים "המופע של טרומן", "ילדים קטנים" "לחישות מלחמה" ו"נס הנחישות" ובסדרות הטלוויזיה המתים המהלכים, "האמריקאים" ואלי (The spy).
אמריך נולד בניו יורק למשפחה יהודית, בנם של הפסנתרנית קונסטנס ושל סוחר האמנות אנדרה אמריך.
אחיו הבכור הוא עורך הדין הניו יורקי אדם אמריך, נשיא אגודת ידידי רשות העתיקות ויו"ר אגודת ידידי בית החולים רמב"ם בחיפה.
אחיו האמצעי הוא המפיק והתסריטאי טובי אמריך המשמש גם כנשיא אולפני "ניו סינמה ליין".
אמריך סיים בהצטיינות את לימודיו באוניברסיטת ייל.
באוניברסיטה היה חבר ב-"The Spizzwinks", קבוצת שירה בסגנון א-קפלה, יחד עם השחקן ג'ושוע מלינה.
אמריך החל את דרכו כשחקן בתפקיד קטן בסרט הפעולה "אחרון גיבורי הפעולה" ובתפקידי משנה בדרמו "בחורות יפות" בתור מנהל המפעל מייקל מוריס ו" קופלנד" בתור השוטר ביל גייסלר.
בסוף שנות ה-90 התפרסם אמריך בדרמת הריאלטי "המופע של טרומן" כשגילם את מרלון חברו הטוב ביותר של טרומן ברבנק (ג'ים קארי) ובקומדיה "מאסר עולם" בתפקיד הסוהר סטן בלוקר.
בשנת 2000 שיחק אמריך בהפקה של אחיו טובי "תדר גבוה" שגם כתב את תסריט הסרט ולאמריך את דמות גורדו הרסץ' החבר הטוב של גיבור הסרט של ג'ון סאליבן (ג'יימס קאביזל).
ב-2002 גילם את טוראי המארינס הגזען צ'יק אשר סולד מקשר היחידה האינדיאני ממוצא נאוואחו בן יאזי (אדם ביץ) בסרט "לחישות מלחמה".
שיחקן באותה השנה גם לצד אנג'לינה ג'ולי וקלייב אואן בדרמה של מרטין קמפבל "הצלה מעבר לגבול".
ב-2004 הופיע בדמות שחקן ההוקי האמריקאי קרייג פטריק בדרמת הספורט "נס הנחישות", גרסה קולנועית למשחק ההוקי קרח ההיסטורי "נס על הקרח".
השתתף גם במותחן הפשע "סלולר" בתור הבלש ג'ק טאנר.
ב-2006 שיחק בדרמה הספרותית "ילדים קטנים" בתור השוטר הביישן בדימוס לארי הדג'ס חברו של בראד אדמסון (פטריק וילסון).
ב-2008 גילם את שוטר משטרת ניו יורק פרנסיס טירני אחיהם של השוטרים ריי טירני (אדוארד נורטון) וג'ימי אגן (קולין פארל) בסרט הפשע "גאווה ותהילה".
מחוץ לקולנוע התפרסם אמריך בסדרת הדרמה "צווארון לבן" בתור הסוכן המיוחד גארט פאולר ובסדרת הזומבים של פרנק דרבונט "המתים המהלכים" בתור המדען ד"ר אדווין ג'נר.
מ-2013 עד 2018 גילם, באחד התפקידים הראשיים בסדרה, את דמותו של סוכן ה-FBI סטן בימן בסדרה "האמריקאים".
בשנת 2019 גילם את דמותו של דן פלג – מפעילו מטעם המוסד של אלי כהן בסדרת הטלוויזיה אלי (The spy) שבהפקת נטפליקס.
בספטמבר 2024, אמריך הופיע בסרט "האחות הטובה" לצד ג'סיקה צ'סטיין ואדי רדמיין.
באוקטובר 2024, פורסם כי אמריך הצטרף לעיבוד קולנועי של ספר המתח המשפטי "The Up and Comer" מאת האוורד ראופן.
היה נשוי במשך חמש שנים לשחקנית מליסה פיצג'רלד.
בשנת 2014 נישא לשחקנית והמפיקה מרי רג'נסי בויאס.
לפעמים באפריל (2005) - סרט טלוויזיה של HBO
נואה לזלי האת'אווי הוא שחקן קולנוע אמריקאי-יהודי.
האת'אווי נודע בגילומו את אטריו בסרט "הסיפור שאינו נגמר" משנת 1984, ואת תפקיד בוקסי בסדרת הטלוויזיה "בטלסטאר גלקטיקה" משנת 1978.
האת'אווי נולד בלוס אנג'לס, בקליפורניה שבארצות הברית.
הוא החל להופיע בפרסומות טלוויזיה בהיותו בן 3, ובהיותו בן 6 החל להופיע בסדרות טלוויזיה, ובהם סדרת "בטלסטאר גלקטיקה", בתפקיד בוקסי, תפקיד עליו היה מועמד לפרס האמן הצעיר בשנת 1978.
בשנת 1984 גילם את התפקיד הראשי בסרט "הסיפור שאינו נגמר", עליו היה מועמד לפרס האמן הצעיר לשנת 1984, וכן זכה בפרס סאטורן לשחקן הצעיר הטוב ביותר.
בשנת 1986 השתתף בסרט "טרול" בתפקיד "הארי פוטר הבן".
לאחר מכן הפסיק את קריירת המשחק עד שנת 1994, עת השתתף בסרט "To Die, to Sleep".
בשנת 2011 השתתף בסרט "Mondo Holocausto!" בתפקיד "רוגרי מרגריטי" ובסרט "Sushi Girl".
בשלהי שנות ה-80 למד האת'אווי ריקוד, ואף החל ללמד ג'אז עד שנפצע בשנת 1989 והפסיק לרקוד.
בעקבות פציעתו, האת'אווי התמחה באמנויות לחימה (אגרוף תאילנדי) ויש לו חגורה שחורה בשוטוקאן וטאנג סו דו.
שנה שם תפקיד הערות 1980 It's My Turn בנו של הומר 1981 Separate Ways ג'יסון קולבי 1982 Best Friends לייל באלו 1984 הסיפור שאינו נגמר אטריו Quest סרט קצר 1986 טרול הארי פוטר, הבן 1994 To Die, to Sleep פיל2012 Sushi Girl דג Mondo Holocausto!
1980 - מועמד לפרס האמן הצעיר בסדרת טלוויזיה
1985 - מועמד לפרס האמן הצעיר בסרט קולנוע
1985 - זכה בפרס סאטורן כ"אמן הצעיר הטוב ביותר"
1986 - מועמד לפרס האמן הצעיר על תפקיד דיבוב.
נואה ובסטר (Noah Webster; 16 באוקטובר 1758, הרטפורד – 28 במאי 1843, ניו הייבן) היה מחבר, עורך, מוציא לאור, מילונאי, עיתונאי ומשפטן אמריקאי.
לדברי אדריאן הייסטינגס הבטיח בכך ובסטר את הפער התשתיתי שהיה נחוץ להפרדה בין הלאומים ולהדגשתו הייחודית והנפרדת של הלאום האמריקאי.
ובסטר נולד במערב הרטפורד שבקונטיקט לנואה ומרי (סטיל) ובסטר.
הוא למד משפטים באוניברסיטת ייל והוסמך כעורך דין.
הוא היה מקורב לחוגם של פקחי הרטפורד (Hartford Wits).
לאחר לימודיו פעל כמורה והקים מספר מוסדות חינוך פרטיים.
בין היתר ערך, הוציא לאור וכתב מאמרים עיתונאיים.
עמדותיו היו פדרליסטיות והוא אף ייצג את המפלגה בבית הנבחרים בקונטיקט בשנים 1800 ו-1802–1807.
ובסטר פעל למען ביטול העבדות.
מאמציו להגן על עבודותיו מפיראטיות תרמו להתפתחות חוק זכויות היוצרים האמריקאי.
נואה בראיינט מונק הוא שחקן ומוזיקאי אמריקאי.
התפרסם בשל תפקידו בתור גיבי בסדרה "iCarly" (2007–12) של ניקלודיאון.
מונק יוצר מוזיקת טראפ ומוזיקה אלקטרונית תחת השם NoxiK.
מונק נולד וגדל בעיירה מישן וייחו (אנ') במחוז אורנג', קליפורניה.
הוא הבן הבכור מחמשת ילדיהם של קימברלי (לבית רובינסון) וגרג מונק, כומר בכיר בכנסייה בעיר לגונה הילס (אנ') בדרום קליפורניה.
אחד מאחיו, אית'ן מונק, שיחק את אחיו של גיבי בשלושה מפרקי איי קרלי.
למונק שלושה אחים נוספים: טיילור, איג'ה ומיכה.
מונק הוא הנכד של השחקן ברלט רובינסון, אביה של אמו.
בשנת 2017, סיים לימודי תואר ראשון בחוג לקולנוע ואומנויות המדיה מאוניברסיטת ביולה (אנ') שבעיר לה מיראדה (אנ').
בשנת 2007, מונק קיבל תפקיד משני למשך שלוש עונות בסדרת הטלוויזיה של ניקלודיאון, "איי קרלי", בתור גיבי, אחד החברים של קרלי, סאם ופרדי.
בשנת 2010, הוסף מונק לפתיח של הסדרה, מה שהעיד על כך שמאז ואילך הוא דמות ראשית בסדרה.
בשנת 2009 שיחק בקומדיה "הכל אודות סטיב" לצד סנדרה בולוק ובראדלי קופר.
בשנת 2011, הוא הועמד לפרס החבר הטוב ביותר מהטלוויזיה בטקס פרסי בחירת הילדים של ניקלודיאון.
בשנת 2013, ניתנו לניקלודיאון הצעות לסדרת ספין אוף של איי קרלי, הנקראת גיבי, בה מונק יככב כדמות ראשית.
בהצעה צוין כי דמותו של גיבי תעבוד במרכז בילוי והוא יעסוק כיועץ צמוד לארבעה תלמידי חטיבת ביניים, אך הצעה זו לא נבחרה ולא התממשה.
ב-9 באוקטובר 2016, מונק הקים את Sadworld, ערוץ יוטיוב המוקדש לסרטוני קומדיה "מוזרים, אבסורדיים ונסיוניים".
הסרטונים בעלי סגנון עריכה מובהק, המתואר כ"התמזגות של תמונות, תקלות וצלילים שנועדו להעמיס על חושי הצופים".
מונק בנוסף יוצר מוזיקת אלקטורינק דאנס תחת השם נוקסיק.
השיר הראשון שלו, "Beginnings" (בתרגום חופשי: התחלות), הושק ב-20 בינואר 2012. מאז הוא הוציא שירים נוספים שיצר בחשבון היוטיוב שלו.
הוא הוציא מיני-אלבום קטן הנקרא Hotline (בתרגום חופשי: קו חם) ב-23 באפריל 2013. ב-21 בדצמבר 2013, מונק הוציא סינגל המכונה "Killjoy" בסאונדקלאוד ויוטיוב.
סינגל זה הוא הסינגל הכי מפורסם שלו עד היום.
ב-24 במרץ 2014, מונק הוציא מיני אלבום רשמי הנקרא Road Warrior.
מונק הוא תומך פעיל של קאמפ דל קוראזון, מחנה קיץ הנמצא בסנטה קטלינה, המיועד לילדים בעלי מחלות לב.
+שנהסרטתפקידהערות2008מת לחגוג (אנ') ילד שצורח2009הכל אודות סטיב (אנ') תלמיד2011מורה רעהטריסטןThe Rainbow Tribeריאן2014Tom Sawyer & Huckleberry Finnבןהכל הולך (אנ') רואלי הצעיר2017Vikesטי-בון
+שנהסדרהתפקידהערות2007All of Usשחקן #1פרק: "Let's Go, Bobby, Let's Go!"1321 Cloverילדסרט טלוויזיה של CBSAmerican Body Shopג'וני הקטןפרק: "Juicy Lou's"2007–12ICarlyאורנת'ל גיבסון "גיבי" קרלסוןתפקיד משני (עונות 1–3)
שנהטקסקטגוריהעבודהתוצאה2009פרסי האמנים הצעיריםשחקנים יוצאים מן הכלל בסדרת טלוויזיהiCarly
בשיתוף עם צוות השחקנים2010פרסי בחירת הילדים של ניקלודיאון באוסטרליה 2010פרס הצחקתי בקול2011פרסי בחירת הילדים של ניקלודיאון 2011החבר הטוב ביותר מהטלוויזיהiCarly
נואה ליילס הוא אתלט אמריקאי, אלוף האולימפי (פריז 2024), אלוף העולם (בודפשט 2023) וזוכה מדליית ארד באליפות העולם (טוקיו 2025) בריצת 100 מטר.
פעמיים זוכה מדליית ארד אולימפית (טוקיו 2020, באולימפיאדת פריז 2024), 4 פעמים ברציפות אלוף העולם (דוחה 2019, יוג'ין 2022, בודפשט 2023 וטוקיו 2025), 5 פעמים אלוף ארצות הברית, שיאן ארצות הברית, 6 שנים ברציפות ראשון בעולם (2018–2023) ומדורג שלישי בהיסטוריה בריצת 200 מטר.
בסך הכל צבר 10 מדליות מאליפויות העולם, מהן 8 מדליות זהב ומדורג במקום השלישי בכל הזמנים בצבירת המדליות.
ב-2023 נבחר לאתלט השנה בעולם.
בנם של הורים אתלטים מצטיינים.
אביו, קווין לילס, אלוף עולם בריצת שליחים 4x400 מטר (גטבורג 1995) לאחר שהשתתף בריצה בשלב המוקדמות (2:58.23 דקות, התוצאה השנייה בטיבה באליפות) ואלוף האוניברסיאדה בריצת שליחים 4x400 מטר (באפלו 1993).
אחיו הצעיר ממנו בשנה, ג'וזפוס, אף הוא אתלט מצטיין המתחרה בריצת 200 מטר ובריצת 400 מטר.
בגיל 12 החל להתאמן באתלטיקה עם אחיו והצטיין בעיקר בקפיצה לגובה בטרם עבר להתמקד בריצות קצרות.
ב-2014 זכה במדליית זהב בריצת 200 מטר באולימפיאדת הנוער נאנג'ינג.
ביולי, ליילס השתתף במבחנים האמריקאים לקראת אולימפיאדת ריו, יחד עם מייקל נורמן, שניהם רק תלמידי תיכון.
שניהם העפילו לגמר ריצת 200 מטר, שם ליילס סיים רביעי בתוצאה של 20.09 שניות, שיא לגילאי תיכון בארצות הברית.
בהמשך החודש זכה במדליית זהב בריצת 100 מטר ובמדליית זהב בריצת שליחים 4x100 מטר באליפות העולם באתלטיקה לנוער שהתקיימה בבידגושץ' שבפולין.
במרץ זכה באליפות ארצות הברית באולם בריצת 300 מטר, לאחר שקבע שיא עולם חדש של 31.87 שניות ושיפר בכך את שיאו של וולאס ספירמון מ-2006 במאית שנייה.
חודש לאחר מכן, באליפות העולם בריצות שליחים, עזר לנבחרת ארצות הברית לזכות במדליית כסף בריצת 4X200 בתוצאה של 1:19.88 דקות, לפני נבחרת ג'מייקה ואחרי נבחרת קנדה.
במאי זכה בתחרות ליגת היהלום בשאנגחאי בריצת 200 מטר בשיא אישי חדש של 19.90 שניות.
בגמר ליגת היהלום שנערך בבריסל, זכה במדליית הזהב בריצת 200 מטר, בתוצאה של 20.00 שניות, מאית שנייה לפני בן ארצו אמיר ווב, ושתי מאיות לפני רמיל גולייב הטורקי.
במאי סיים ליילס במקום הראשון בתחרות ליגת היהלום בדוחא בריצת 200 מטר בשיא אישי חדש של 19.83 שניות ובהמשך החודש סיים במקום הראשון גם בתחרות ליגת היהלום ביוג'ין ושיפר את שיאו ל-19.69 שניות.
ביוני זכה באליפות ארצות הברית בריצת 100 מטר בשיא אישי חדש של 9.88 שניות.
חודש לאחר מכן, בתחרות ליגת היהלום בלוזאן, סיים במקום הראשון בריצת 200 מטר לאחר שקבע תוצאה של 19.69 שניות, והשווה את שיאו האישי.
באותו חודש, בתחרות ליגת היהלום במונקו סיים שוב במקום הראשון בריצת 200 מטר בשיא אישי חדש של 19.65 שניות.
בגמר ליגת היהלום שנערך בציריך, זכה במדליית הזהב בריצת 200 מטר בתוצאה של 19.67 שניות, לפני רמיל גולייב, וג'רים ריצ'רדס מטרינידד וטובאגו, ובכך השלים עונה שבמהלכה ניצח בכל תחרות בליגת היהלום בריצת 200 מטר.
בחודש מאי, בריצת 100 מטר בתחרות ליגת היהלום בשנגחאי, עקף ליילס את בן ארצו כריסטיאן קולמן על קו הסיום, וניצח בשיא אישי חדש של 9.86 שניות, תוצאה זהה לזו של קולמן.
חודש לאחר מכן, בתחרות ליגת היהלום ברומא, סיים במקום השני בריצת 200 מטר בתוצאה של 19.72 שניות, שתי מאיות השנייה מהמנצח, בן ארצו מייקל נורמן.
בתחרות ליגת היהלום בלוזאן שנערכה בחודש יולי ליילס ניצח בריצת 200 מטר בשיא אישי חדש של 19.50 שניות, ושבר את שיא התחרות הקודם בו החזיק יוסיין בולט ב-8 מאיות השנייה.
תוצאה זו של ליילס מדרגת אותו במקום הרביעי בהיסטוריה בריצת 200 מטר.
שבוע לאחר מכן בליגת היהלום במונקו, סיים שני בריצת 100 מטר בתוצאה של 9.92 שניות.
חודש לאחר מכן, שבר ליילס את שיא התחרות בריצת 200 מטר בליגת היהלום בפריז, שהיה שייך גם כן ליוסיין בולט, לאחר שקבע תוצאה של 19.65 שניות.
בגמר סבב ליגת היהלום שנערך בציריך, ניצח בריצת 100 מטר, אל מול רוח פנים, בתוצאה של 9.98 שניות, וזכה בגביע היהלום.
הוא סיים לפני שיה ז'נייה הסיני (10.04 שניות) ויוהאן בלייק הג'מייקני (10.07 שניות).
באליפות העולם שנערכה בדוחה בתחילת אוקטובר אותה שנה הוא זכה במדליית זהב בריצת 200 מטר בתוצאה של 19.83 שניות, לפני אנדרה דה גראס מקנדה (19.95 שניות) ואלכס קיניונס מאקוודור (19.98 שניות).
בריצת שליחים 4X100 מטר זכה עם נבחרת ארצות הברית שכללה גם את כריסטיאן קולמן, ג'סטין גטלין ומייק רוג'רס במדליית זהב בשיא ארצות הברית של 37.10 שניות.
באולימפיאדת טוקיו (2020) זכה ליילס במדליית ארד בריצת 200 מטר בתוצאה של 19.74 שניות, אחרי אנדרה דה גראס שקבע שיא לאומי חדש של 19.62 שניות ובן ארצו קני בדנרק שקבע שיא אישי חדש של 19.68 שניות.
בתחרות שנערכה ביוג'ין ב-21 באוגוסט קבע בריצת 200 מטר את תוצאת השנה בעולם של 19.52 שניות.
באליפות העולם שנערכה ביוג'ין, אורגון, ארצות הברית ביולי זכה בפעם השנייה ברציפות במדליית זהב בריצת 200 מטר בשיא לאומי חדש של 19.31 שניות, לפני חבריו לנבחרת קני בדנרק (19.77 שניות) ואריון נייטון (19.80 שניות).
באליפות העולם באולם שנערכה בגלאזגו, הממלכה המאוחדת במרץ 2024 זכה במדליית כסף בריצת 60 מטר בתוצאה של 6.44 שניות, אחרי כריסטיאן קולמן (6.41 שניות) ולפני אקים בלייק מג'מייקה (6.46 שניות).
באולימפיאדת פריז זכה בשתי מדליות, זהב וארד.
מדליית זהב בריצת 100 מטר בשיא אישי חדש של 9.79 שניות, לפני קישיין תומפסון מג'מייקה (9.79 שניות) ופרד קרלי (9.81 שניות).
לאחר הריצה הוא התמוטט על המסלול והורד בכיסא גלגלים.
מאוחר יותר אושר שלילס נדבק במחלת הקורונה.
אלוף עולם בפעם הרביעית ברציפות
באליפות העולם שנערכה בטוקיו בספטמבר 2025 הוא זכה בשתי מדליות, זהב וארד.
מדליית זהב בפעם הרביעית ברציפות בריצת 200 מטר בתוצאה של 19.52 שניות, לפני קני בדנרק (19.58 שניות) ובריאן לוואל מג'מייקה (19.64 שניות).
בשלב חצי הגמר הוא קבע את תוצאת השנה בעולם של 19.51 שניות.
מדליית ארד בריצת 100 מטר בתוצאה של 9.89 שניות, אחרי אובליק סוויל (9.77 שניות) וקישיין תומפסון (9.82 שניות), שניהם מג'מייקה ולא הצליח להגן על תוארו.
נואה לינדזי סיירוס היא שחקנית וזמרת אמריקאית.
ב-2009 דובבה את הדמות הראשית בסרט האנימציה פוניו על הצוק ליד הים.
ב-2016 היא הוציאה את סינגל הבכורה שלה "(Make Me (Cry" בשיתוף עם הזמר האנגלי לאברינת'.
נואה היא בת הזקונים של הזמר והשחקן בילי ריי סיירוס ואחותם הקטנה של מיילי סיירוס וטרייס סיירוס.
סיירוס החלה את קריירת המשחק שלה בגיל 3, כשגילמה את גרייסי הרברט בפרק השישי של סדרת הטלוויזיה "Doc".
היא השתתפה בשישה פרקים שונים של סדרת הטלוויזיה של ערוץ דיסני האנה מונטנה ואף הייתה רקדנית רקע בסרט האנה מונטנה: הסרט שיצא בשנת 2009. כמו כן, היא הופיעה בסרט הDVD מוסטלי גוסטלי, כששיחקה ילדה המשחקת בתעלול או ממתק.
ב-2008 קיבלה את התפקיד הראשון שלה בסרט פוניו על הצוק ליד הים כשדיבבה את פוניו בגרסה האמריקאית.
סיירוס בנוסף שרה את שיר הנושא לסרט זה לצד פרנקי ג'ונאס.
במשך השנים 2009–2010, סיירוס העלתה תוכנית רשת עם אמילי גרייס ריבס שנקראה "המופע של נואי ואם"
ב-15 בנובמבר 2016 נודע כי סיירוס חתמה על הסכם הקלטות עם חברת ההקלטות "RECORDS" ולאחר מכן חתמה על עסקת ניהול עם מייבריק.
מאוחר יותר באותו היום היא הוציאה לאור את סינגל הבכורה שלה, "(Make Me (Cry", בשיתוף הזמר האנגלי לברינת'.
בדצמבר 2016 הוציאה הופעה אקוסטית של שיר מקורי משלה הנקרא "Almost Famous".
יתר על כן, היא בנוסף התארחה בשיר "Chasing Colors" של מרשמלו ו-"Ookay", שיצא בפברואר 2017.
ב-14 באפריל 2017, הוציאה את הסינגל "Stay Together", בעוד שהסינגל ששוחרר אחריו הוא "I'm Stuck" ב-25 במאי 2017. ב-26 באוקטובר 2017, התארחה בשיר "All Falls Down" בשיתוף פעולה עם מפיק המוזיקה אלן ווקר השיר זכה להצלחה רבה.
במרץ 2025 סיירוס חתמה על חוזה ניהול עם Range Music.
ב-2013, סיירוס ניצלה את יום הולדתה ה-13 כהזדמנות לגייס כסף עבור אסירת הרכיבה ושימוש במרכבות הרתומות לסוסים בניו יורק.
בנוסף היא דגמנה בפרסומת של אנשים למען יחס מוסרי לבעלי חיים שמחאה על השימוש בבעלי חיים במעבדות בבתי ספר תיכונים.
שנהשם הסרטתפקידהערות2008האנה מונטנה ומיילי סיירוס: הופעה של הטוב משני העולמותעצמהמוסטלי גוסטליילדה המשחקת בתעלול או ממתקפוניו על הצוק ליד היםפוניודיבוב (בגרסה האמריקאית)2009האנה מונטנה: הסרטילדה קטנה שרוקדת
שנהשם התוכניתתפקידהערות2002-2004דוקגרייסי הרברטתפקיד משני, מופיעה בתשעה פרקים2006-2010האנה מונטנהמספר תפקידים קטניםשישה פרקים2012המופע של ג'ואי ואלייסעצמהפרק אחדהמופע של הוגו וריטההוגו וריטהארבעה פרקים2014קח 2דב/אדמלי/אליסוןשלושה פרקים2021סיפורי אימה אמריקאיםקוניפרק: "Game Over"
נואה מילס הוא דוגמן ושחקן קנדי.
מילס נולד בטורונטו, אונטריו, קנדה, הצעיר מבין חמישה ילדים, עם שני אחים גדולים ושתי אחיות גדולות.
הוא גדל בבולטימור, מרילנד, לפני שהלך ללמוד בפנימייה בקנדה ובאוסטרליה.
לאחר שסיים את לימודיו בפנימייה בקנדה, הוא תכנן ללמוד בקולג' כדי ללמוד פסיכולוגיה.
עם זאת, סוכנות מקומית פנתה אליו והציעה לו חוזה דוגמנות, עד מהרה הוא עבר לניו יורק וכמה שבועות לאחר מכן הוא כבר הופיע בתצוגת אופנה של גוצ'י.
ב-2004 הוא צעד בתצוגות של גוצ'י ואיב סן-לורן בפריז ובמילאנו וב-2005 הוא חתם על חוזה עם דולצ'ה וגבאנה, ב-2009 הופיע בעירום בקמפיין של החברה לצד דוגמניות כמו קלאודיה שיפר ונעמי קמפבל.
ב-2010 הוא הופיע בסרט "סקס והעיר הגדולה 2" כאחד מהרומנים של סמנתה.
ב-2011 החל לשחק בקומדיית המצבים "מרוששות" בתפקיד רובי, במשך שלושה פרקים.
בשנת 2017 החל לשחק בסדרת הטלוויזיה הצבאית "האמיצים" של רשת NBC, בתפקיד ג'וסף ג'י.
מגווייר לצד השחקנים אן הייש ומייק ווגל.
בשנת 2018 שיחק בסרט הטלוויזיה של לייפטיים "המגפיים של סנטה".
בשנת 2019 שיחק בסדרת המשטרה "The Enemy Within" ברשת NBC בתפקיד הראשי לצדה של ג'ניפר קרפנטר.
בשנת 2021, מילס נבחר לשחק בתפקיד ג'סי בון בסדרה "NCIS: הוואי" של רשת CBS.
+שנהסרטתפקידהערות2010סקס והעיר הגדולה 2ניקי מרנטינו2011Happy New Yearלוץ'2014Meמיילס
+שנהסדרהתפקידהערות2011, 2012מרוששותרובי3 פרקים2017–2018האמיציםסמל ג'וזף "מקגי" מקגווירתפקיד ראשי; 13 פרקים2018Santa's Bootsניקסרט טלוויזיה של Lifetime2019PEN15פליימיאמיברו 22פרק: "AIM"The Enemy Withinג'ייסון בראגתפקיד ראשי; 13 פרקים2020האופה והיפהקולין דייוויס3 פרקים2021הפלקון וחייל החורףניקו4 פרקים2021–הווהNCIS: הוואיג'סי בון תפקיד ראשי (2 עונות); 44 פרקים2023NCISפרק: "Too Many Cooks"
נואה סטראוסר ספיר ויילי הוא שחקן קולנוע וטלוויזיה אמריקאי ממוצא יהודי, זוכה פרס גלובוס הזהב.
ויילי ידוע בעיקר מכיכובו בסדרת הדרמה "ER".
ויילי נולד בקליפורניה שבארצות הברית, לאב יהודי ולאם נוצרית-אפיסקופלית.
בן האמצעי במשפחה עם שלושה ילדים, נולד בהוליווד שבקליפורניה, לאחות האורתופדית מרג'ורי (לבית שפיר) ומהנדס החשמל סטיבן וייל.
הוריו של ויילי התגרשו בסוף שנות השבעים.
סבו וסבתו של ויילי מצד אביו, אדית ופרנק ויילי, הקימו בלוס אנג'לס את המוזיאון "Craft and Folk Art Museum" וסבו הקים גם את מעבדות ויילי.
ויילי למד בבית הספר Thacher באוג'יי שבקליפורניה, וסיים את לימודיו ב-1989. ויילי למד תיאטרון באוניברסיטת נורת' ווסטרן ולאחר השנה השנייה שלו בתיכון הופיע במחזות שהעלה בית ספרו ואפילו זכה בפרס עבור מחזה אותו הוא כתב.
לאחר סיום הלימודים ויילי למד משחק יחד עם המורה למשחק לארי מוס בזמן שגר בדירה קטנה בשדרות הוליווד.
ב-1996 פגש ויילי את טרייסי וורבין בסט הצילומים של הסרט "The Myth of Fingerprints".
הזוג נישא במאי 2000 והתגורר בחווה בעמק סנטה ינז שבקרבת סנטה ברברה.
ב-2011 פגש ויילי את השחקנית שרה ולס בהפקה של Blank Theatre Company.
זוכה פרס גלובוס הזהב לשחקן הטוב ביותר בסדרת דרמה (2025)
זוכה פרס הטלוויזיה של ג'ותהם לסדרת דרמה פורצת דרך (2025)
זוכה פרס בחירת מבקרי הטלוויזיה לשחקן הטוב ביותר בסדרת דרמה (2026)
מועמד פרס הטלוויזיה של ג'ותהם להופעה הראשית הטובה ביותר בסדרת דרמה (2025)
נואה קמרון שנאפ הוא שחקן יהודי-אמריקאי.
נודע בעיקר בשל גילום דמותו של ויל באיירז בסדרה "דברים מוזרים" מבית נטפליקס.
שנאפ נולד בסקרסדייל, ניו יורק שבארצות הברית להורים יהודים.
הוריו הם קארין (לבית פרץ) ומיטשל שנאפ; יש לו אחות תאומה בשם קלואי.
משפחתו הגיעה ממונטריאול, קוויבק שבקנדה, ולכן לשנאפ גם אזרחות קנדית.
הוא חגג בר מצווה בישראל.
שנאפ החל להתעניין במשחק כשהיה כבן חמש, לאחר שצפה בהפקת ברודוויי של המחזמר "אנני".
הוא שיחק בהצגות בבית הספר ובמרכז הקהילתי בו גדל.
כשהיה בן שמונה, מורהו למשחק הציע לו לשחק באופן מקצועי.
בעקבות כך, הוריו רשמו אותו לסדנת המשחק "Westchester's Star Kidz", תחת המדריך אליסון איברנדטסן, שגם הפנה אותו במהירות לסוכנות כישרונות.
בסתיו 2022 החל את שנת הלימודים הראשונה שלו בבית הספר לעסקים וורטון באוניברסיטת פנסילבניה.
תפקידו הראשון של שנאפ בקולנוע היה בשנת 2015, בסרט הדרמה התקופתית של הבמאי סטיבן ספילברג, "גשר המרגלים" בכיכובו של טום הנקס.
לאחר מכן באותה שנה דיבב את דמותו של צ'ארלי בראון בסרט האנימציה "סנופי וצ'ארלי בראון, פינאטס - הסרט".
בשנת 2016 הוא לוהק לתפקיד משני כדמותו של ויל באיירז בעונה הראשונה של סדרה מסוגת מדע בדיוני ואימה בשם "דברים מוזרים" מבית נטפליקס.
נמסר כי על פי החוזה שלו, קיבל שנאפ עשרת אלפים דולר לכל פרק של הסדרה.
בעונתה השנייה של "דברים מוזרים", ששודרה לראשונה ב-27 באוקטובר 2017 הוא קודם לתפקיד מרכזי.
בשנת 2020 הוא גילם את דמותו של טומי ולנטיין בסרט "יובי יציל את האלווין".
באותה שנה גילם את הדמות הראשית של ג'ו בסרט המלחמה "מחכים לאניה".
שנאפ הקים עסק משלו בשם "TBH", אלטרנטיבה לממרח אגוזי לוז ולנוטלה.
ב-2024 נכלל ברשימת פורבס 30Under30.
ב-5 בינואר 2023 שנאפ יצא מהארון כהומוסקסואל בסרטון של שמונה שניות שהעלה לחשבון הטיקטוק שלו.
בסרטון סיפר כיצד משפחתו וחבריו קיבלו את יציאתו מהארון, והוא ציין בכיתוב הסרטון כי "כנראה אני דומה לוויל יותר ממה שחשבתי", בהתייחסו לדמותו ב"דברים מוזרים", ויל באיירז, שגם נחשף כי הוא הומוסקסואל.
בקיץ 2023 הגיע לישראל, ביקר בתל אביב וב, שם הניח תפילין.
במהלך מלחמת חרבות ברזל התבטא נגד התמיכה בחמאס ואלו השותקים למול טבח שבעה באוקטובר.
תמיכתו הנחרצת גרמה להשמצות נגדו ברשתות חברתיות.
בהמשך לכך, העלה סרטון בו התבטא באופן "מרוכך" יותר הקורא לשלום בלי להזכיר את מדינת ישראל.
+שנהסרטתפקידהערות2015גשר המרגליםרוג'ר דונובןסנופי וצ'ארלי בראון, פינאטס - הסרטצ'ארלי בראוןדיבוב2018The Legend of HallowaiianקאיWe Only Know So Muchאוטיס קופלנד2020Abeאייביובי יציל את האלוויןטומי ולנטייןמחכים לאניהג'ו2023The Tutorג'קסוןמועמד פרס סאטורן לשחקן/ית הצעיר/ה הטוב/ה ביותר בסרט (2024)
שנה סדרה תפקיד הערות 2016–2025 דברים מוזרים ויל באיירז תפקיד משני תפקיד ראשי 2018–2019Liza on Demand אוון / טרבור 2 פרקים
שנה כותרת אמן הערה 2016"LA Devotee" פאניק!
אט דה דיסקו 2018"In My Feelings" דרייק2020"See You"ג'וני אורלנדו
נואה וונליי הוא כדורסלן אמריקאי, המשחק בקבוצת שאנגחאי שארקס מליגת העל הסינית, בעמדות הפאוור פורוורד והסנטר.
וונליי נולד וגדל בעיר הייבריל שבמסצ'וסטס, ובגיל 15 עבר ללמוד בניו המפטון אשר בניו המפשייר.
בשנתו האחרונה בקבוצת הכדורסל של "תיכון ניו המפטון" רשם ממוצעים של כ-17 נקודות ו-12 ריבאונדים למשחק, ובסיום העונה נבחר להשתתף במשחק מקדונלד'ס אול-אמריקן ובנייקי הופ סאמיט.
בשנת 2013 החל ללמוד באוניברסיטת אינדיאנה ולשחק בקבוצת הכדורסל שלה.
בעונתו היחידה באינדיאנה הוביל את כל מחוז ה-Big Ten בריבאונדים למשחק – עם ממוצע של 9.0 – אליהם הוסיף ממוצעים של 11.3 נקודות ו-1.4 חסימות למשחק.
בסיום העונה זכה בתואר הרוקי המצטיין של המחוז, וכן נבחר לחמישייה השלישית של העונה במחוז.
במרץ 2014 הודיע כי החליט לעזוב את האוניברסיטה כבר לאחר עונה אחת, במטרה להעמיד את עצמו לבחירה בדראפט ה-NBA.
בדראפט ה-NBA 2014 נלקח וונליי בבחירה התשיעית, על ידי שארלוט הורנטס.
בעונתו היחידה בשארלוט שותף ב-25 משחקים בלבד, וקלע 3.3 נקודות בממוצע למשחק.
לקראת עונת נשלח יחד עם ג'רלד הנדרסון בטרייד לפורטלנד טרייל בלייזרס, בתמורה לניקולא באטום.
בפברואר 2018, לאחר כשנתיים וחצי בפורטלנד, הועבר וונליי בטרייד לשיקגו בולס.
ביולי 2018 חתם על חוזה לעונה אחת בניו יורק ניקס.
לאורך עונתו היחידה עם הניקס פתח ב-57 משחקים, ורשם שיאי קריירה בממוצעי נקודות (8.4), ריבאונדים (7.8) ואסיסטים (1.9) למשחק.
ב-25 בינואר 2019 קלע שיא קריירה של 22 נקודות במשחק מול ברוקלין נטס.
לקראת עונת חתם על חוזה לעונה אחת במינסוטה טימברוולבס.
בפברואר 2020 הועבר לדנוור נאגטס במסגרת טרייד בין ארבע קבוצות, בו השתתפו גם אטלנטה הוקס ויוסטון רוקטס.
לקראת עונת חתם על חוזה בשיקגו בולס, בה שיחק לתקופה קצרה בשנת 2018. בדצמבר 2020 חלה בנגיף הקורונה ושוחרר מהקבוצה, בטרם שיחק במדיה.
בפברואר 2021 חתם על חוזה בברוקלין נטס, אולם כעבור ארבעה משחקים שוחרר מהקבוצה.
בספטמבר 2021 עבר לשחק בקבוצת שאנגחאי שארקס מליגת העל הסינית.
נואה האולי הוא סופר, במאי, תסריטאי ומפיק טלוויזיה וקולנוע אמריקאי, זוכה פרס אמי ופרס גילדת הכותבים של אמריקה.
הוא מוכר בעיקר כיוצר והמפיק של סדרות הטלוויזיה המצליחות "פארגו" ו"לגיון" של רשת "FX".
אימו היא הסופרת המפורסמת לואיז ארמסטרונג ואחיו התאום אלכסיי הוא גם יוצר ובמאי שיצר את סדרת הטלוויזיה "מדינת העניינים" והשתתף כתסריטאי בסדרת הטלוויזיה "המעקב".
בשנת 1989 סיים את לימודיו בשרה לורנס קולג' עם תואר ראשון במדעי המדינה.
הוא עבד באיגוד לסיוע משפטי בניו יורק, ועסק במקרים של התעללות או הזנחת ילדים.
לאחר מכן עבר לסן פרנסיסקו ושימש כמתכנת וכעוזר משפטי במשרד עורכי דין.
האולי היה כותב ומפיק בשלוש העונות הראשונות של סדרת הטלוויזיה "בונז" (2005–2008).
הוא גם יצר והיה מפיק בכיר בסדרות "The Unusuals" (2009) ו-"My Generation" (2010).
בשנת 2014 יצר, כתב, הפיק וביים את הסדרה "פארגו" לרשת הטלוויזיה FX, שהיא מבוססת על הסרט "פארגו" מאת האחים כהן.
הסדרה הייתה מועמדת ל-220 פרסים, וזכתה ב-59 מהם, בהם פרס אמי ופרס גלובוס הזהב.
בשנת 2015 החל לכתוב, להפיק ולביים את סדרת הטלוויזיה "לגיון".
הסדרה עלתה לאוויר ב-2017 ברשת FX, שודרה במשך 3 עונות עד 2019 והיא מבוססת על דמות של מארוול בשם דייוויד הלר/לגיון.
בשנת 2021, החל אהולי לעבוד על סדרת הטלוויזיה "הנוסע השמיני: כדור הארץ" המבוססת על סרטו של רידלי סקוט "הנוסע השמיני" ששודר ברשת FX.
הסדרה עלתה לאוויר באוגוסט 2025.
בשנת 2006 כתב האולי את התסריט לסרט "האליבי" .
בשנת 2019 כתב, הפיק וביים את הסרט "לוסי בשמיים" , בו כיכבו נטלי פורטמן וג'ון האם ואשר התבסס חלקית על סיפורה של ליסה נוואק.
האולי זכה פעמיים בפרס הטלוויזיה של בחירת המבקרים ובפרס גילדת המפיקים של אמריקה ופעם אחת בפרס אמי, בפרס גלובוס הזהב ובפרס גילדת הכותבים של אמריקה, כשכל הזכיות היו על השתתפותו בסדרה "פארגו".
על ספרו "Before the Fall" זכה בפרס אדגר לספר הטוב ביותר לשנת 2016.
שנהפרסקטגוריהעבורתוצאהמקור2024פרס אמי לבידור בפריים טייםהבימוי הטוב ביותר במיני-סדרה או סדרת אנתולוגיה או סרטפארגוהתסריט הטוב ביותר במיני-סדרה או סדרת אנתולוגיה או סרט
האולי מתגורר לסירוגין באוסטין ובלוס אנג'לס.
הוא נשוי לקייל האולי, ואב לשניים.
הוא היה נשוי בעבר לבת' וויינטראוב.
נואה גרגורי סנטינאו הוא שחקן ודוגמן אמריקאי.
מוכר בשל תפקידו כחסוס אדמס פוסטר בעונות 3–5 של סדרת הטלוויזיה "משפחת פוסטר" ברשת Freeform, וגם בתפקיד הראשי בסרט "לכל הנערים שאהבתי" ובשני סרטי ההמשך שלו.
סנטינאו נולד במיאמי, פלורידה וגדל בעיר בוינטון ביץ'.
הוא אמר שהוא "ממוצא איטלקי, הולנדי וקצת אינדיאני, ויש שם חלק פוארטו ריקני איפשהו".
יש לו אחות גדולה, טיילור.
הוא למד בבית הספר BAK לאומנויות ולאחר מכן בתיכון הקהילתי בוקה ראטון.
בשנת 2012, כשהיה בן 16 הוא עבר ללוס אנג'לס והחל ללמוד בתיכון אגורה.
הוא החל לשחק כבר בשנת 2009, כששיחק בסרט "The Gold Retrievers".
לאחר מכן שיחק בסדרות "אוסטין ואלי" ו"שייק" של ערוץ דיסני.
בשנת 2014 השתתף בפרק של הסדרה "ג'סי" ובסרט הטלוויזיה של דיסני "החבר המושלם שלי".
תפקידו הגדול הראשון היה בסדרת הטלוויזיה "משפחת פוסטר", בה שיחק בתפקיד מרכזי בשלוש העונות האחרונות כחסוס אדמס פוסטר (לאחר שהחליף את ג'ייק ט.
ב-2017 השתתף בוידאו קליפ המצליח של השיר "Havana" שהוציאה זמרת הפופ קמילה קביו.
בשנים 2017–2018 שיחק בסדרת הטלוויזיה-רשת "T@gged".
ב-2018 שיחק בתפקיד הראשי בסרט של נטפליקס "לכל הנערים שאהבתי", סרט שזכה להצלחה גדולה וזכה בפרס סרט הנבחר בקטגוריית דרמה בפרסי בחירת הנוער 2019. באותה שנה שיחק גם בסרט נוסף של נטפליקס, "סיירה ברג'ס לוזרית".
הוא שיחק גם בתפקיד הראשי בסרט "מחליקים" של נטפליקס.
ב-2019 שיחק בתפקיד הראשי בסרט "הדייט המושלם" של נטפליקס.
באותה שנה שיחק גם בסרט "המלאכיות של צ'רלי" של סרטי סוני.
התארח גם בסדרת טלוויזיה "צרות טובות", הספין אוף של "משפחת פוסטר".
ב-2020 שיחק בתפקיד הראשי בסרט ההמשך "לכל הנערים: נ.ב.
אני עדיין אוהבת אותך" של נטפליקס.
ב-2021 שיחק בתפקיד הראשי בסרט ההמשך השלישי, "לכל הנערים: לעולם ועד".
בשנת 2022 סנטינאו כיכב בסרט "בלאק אדם" לצד דוויין ג'ונסון.
בדצמבר 2022 החל לשחק בתפקיד ראשי בסדרה "הרכש החדש" של נטפליקס.
סנטינאו נכלל ברשימת "30 מתחת ל-30" של מגזין פורבס לשנת 2025.
שנהסרטתפקידהערות2009The Gold Retrieversג'וש פטרס2011Turklesדייוויד2014Abraham & Sarah, the Film Musicalישמעאל בצעירותו2017SPF-18ג'וני סנדרס ג'וניורCan't Take It Backג'ייק רוברטס2018לכל הנערים שאהבתיפיטר קווינסקיסיירה ברג'ס לוזריתג'יימימחליקיםלאנס בלאק2019הדייט המושלםברוקס רטיגןהמלאכיות של צ'רלילנגסטון2020לכל הנערים: נ.ב.
אני עדיין אוהבת אותךפיטר קווינסקי2021לכל הנערים: לעולם ועד2022בלאק אדםאטום סמאשר / אל רוטשטיין2023האיש מהחלומותדילן2025יחידת העיליתבריאן/זאוויTBAThe Diary
שנהסדרהתפקידהערות2011–2012אוסטין ואלידאלאס3 פרקים2013מרווין מרוויןבליין הוטמןפרק: "Double Date"שייקמונרופרק: "Psych It Up"איירונסיידילד #2פרק: "Minor Infractions"2014ג'סיריק לארקיןפרק: "Hoedown Showdown"תראו את אבא...
קרסון קאסלפרק: "See Dad Watch Janie Run Away"קוראי החדשותג'ושפרק: "F- Dancing, Are You Decent?"החבר המושלם שליג'יידן סטארקסרט טלוויזיה של ערוץ דיסני2015–2018משפחת פוסטרחסוס אדמס פוסטרתפקיד ראשי (עונות 3–5); 53 פרקים2017–2018T@ggedהוק קרטרתפקיד משני (עונות 2–3); 23 פרקים2019צרות טובותחסוס אדמס פוסטר2 פרקים2022–2025הרכש החדשאוון הנדריקסתפקיד ראשי (עונות 1–2); 14 פרקים
בשנת 2019 זכה בפרס בחירת הילדים של ניקלודיאון לשחקן הטוב ביותר ובשני פרסי MTV בקטגוריות "פריצת השנה" ו"הנשיקה הטובה ביותר", כולם על משחקו בסרט "לכל הנערים שאהבתי".
באותה שנה זכה גם בפרס בחירת הנוער לשחקן הקומי הטוב ביותר ובפרס בחירת הקהל לשחקן הקומי המועדף על משחקו בסרט "הדייט המושלם".
נואה ג'ופ הוא שחקן קולנוע וטלוויזיה אנגלי.
נואה ג'ופ נולד ב-25 בפברואר 2005, לשחקנית קייטי קוואנו וליוצר הסרטים כריס ג'ופ.
ג'ופ התחיל את הקריירה שלו בשנת 2015, בגיל 10. סדרת הטלוויזיה הראשונה בה השתתף ג'ופ הייתה "פני דרדפול", בה גילם את דמותו של צ'ארלס צ'נדלר.
בין הסרטים המוכרים בהם שיחק, ניתן למצוא את הסרטים "פלא", "ילד דבש" ו"פורד נגד פרארי".
בשנת 2020 שיחק במיני-סדרת הטלוויזיה "היית צריכה לדעת" של רשת HBO, בתפקיד של הנרי פרייז'ר, בנם של ניקול קידמן ויו גרנט.
בספטמבר 2020 פורסם כי לוהק לסרטו החדש של הבמאי סטיבן סודרברג שיקרא "No Sudden Move" לצידם של דון צ'ידל, בניסיו דל טורו ודייוויד הארבור.
שנהסדרהתפקידהערות2015אחוזת דאונטוןילדפרק: פני דרדפולצ'ארלס צ'נדלרפרק: "And They Were Enemies"שיר לג'ני ויליאםסרט טלוויזיה של BBC One 2016הודיני ודוילקינגסלי קונאן דויל5 פרקיםקוטל הדרקונים האחרוןטייגר פראוונססרט טלוויזיה של Sky Oneמנהל הלילהדניאל רופר3 פרקים2020היית צריכה לדעתהנרי פרייז'רמיני-סדרה2024פרנקלין וויליאם טמפל פרנקלין (אנ')מיני-סדרההאישה באגםסת' שוורץ7 פרקים
נואה ואיל סאדאווי הוא כדורגלן מרוקאי שמשחק בעמדת החלוץ במועדון קראלה בלאסטרס (אנ') מהסופר ליג ההודית החל מ-2 ביולי 2024.
סאדאווי נולד במרוקו ושם החל את קריירת הכדורגל שלו בקבוצת הנוער של ודאד קזבלנקה.
בגיל 11 היגר עם משפחתו לארצות הברית והצטרף לאקדמיית ניו יורק בולס ושיחק בליגת הפיתוח האמריקאית.
לאחר מכן הצטרף לנבחרת הכדורגל של בית הספר סנט בנדיקט ועמה העפיל לשלב משחקי הפלייאוף של ליגת הפיתוח שבעקבות כך זכה בשנת 2011 בתואר שחקן העונה.
בעקבות הצטרפותו למכינת קדם אקדמית הצטרף סאדאווי לקבוצת הכדורגל של אוניברסיטת סנט פיטרס.
ב-7 בפברואר 2013 עזב סאדאווי את יבשת אמריקה וחתם במכבי חיפה ומיד הושאל תחילה להפועל כפר סבא ולאחר מכן להפועל נוף הגליל.
בקיץ 2014 חתם סאדאווי באייאקס קייפטאון מהליגה הראשונה בדרום אפריקה עמה זכה בגביע המקומי.
שנה לאחר מכן, חזר לארצות הברית וחתם במיאמי יונייטד עמה עלה מהליגה השלישית לשנייה.
ב-2016 חתם בריאל אספנייה מהליגה הראשונה בהונדורס אך בעקבות חילופי מאמנים מצא עצמו מחוץ לסגל הקבוצה ובחודש ספטמבר של אותה עונה הצטרף לאל-חוברא, מהליגה הראשונה בעומן.
לאחר כשנה במועדון הצטרף לקבוצת מריבט מאותה הליגה.
בשנת 2018, עזב את עומן וחתם בקבוצת ENPPI מהליגה הראשונה במצרים.
בשנת 2019, חזר למרוקו וחתם במולודיה מאוג'דה מהליגה הראשונה.
ב-19 ביולי 2022 חתם בקבוצה גואה מהסופר ליג ההודי.
ב-2 ביולי 2024, חתם סאדאווי בקבוצת הכדורגל קראלה בלאסטרס (אנ') מהעיר קוצ'י במדינת קרלה מליגת העל ההודית על חוזה לשנתיים.
נואה נואל לאנג (בהולנדית: Noa Noëll Lang; נולד ב־17 ביוני 1999) הוא כדורגלן הולנדי-סורינאמי המשחק בעמדת הקיצוני בנאפולי מהסרייה א' ובנבחרת הולנד.
נואה לאנג נולד ב־17 ביוני 1999, בעיר קאפל אן דן אייסל, הנמצאת במרחק הליכה מרוטרדם.
הוא גדל בדרום הולנד ושיחק במשך שנים באקדמיה לנוער של פיינורד.
בעידודו ובתמיכת הוריו, התאמן קשה, אך בבית הייתה להם אהדה ליריבה אייאקס.
משפחת לאנג החליטה לעבור להתגורר באמסטרדם.
אייאקס ביקשה רשות מפיינורד להעביר לשורותיה את לאנג וקיבלה זאת, בגלל הסכם הג'נטלמנים הקיים בין המועדונים.
האבא ג'פרי לאנג חשב שהמעבר היה הגיוני, ואף אמר
ב־3 באפריל 2017 לאנג ערך את הופעת הבכורה המקצועית שלו בקבוצת יונג אייאקס (קבוצת הבת של אייאקס) בליגת המשנה בהולנד כשעלה מהספסל בדקה ה־81'.
ב־15 בדצמבר 2017 הבקיע לאנג את שערו הראשון ביונג אייאקס נגד קבוצת אמן במסגרת הליגה, המשחק הסתיים בתוצאה 2–2.
ב־13 במרץ 2019 ערך לאנג את הופעת הבכורה שלו במדי אייאקס אמסטרדם נגד זוולה במסגרת הליגה.
ב־17 בספטמבר 2019 ערך לאנג את הופעת הבכורה שלו בליגת האלופות ששיחק בשלב הבתים נגד ליל הצרפתית, המשחק הסתיים בתוצאה 3–0 לטובת אייאקס.
בהמשך עונה זו ניסה לאנג לסייע לאייאקס להעפיל לשלבי הנוקאאוט אך אייאקס סיימה במקום ה־3 בבית.
ב־1 בדצמבר 2019 כבש לאנג את השלושער הראשון שלו במדי אייאקס נגד טוונטה לאחר שקבוצתו הייתה בפיגור של 0–2.
ב־18 בינואר 2020, הושאל לאנג לטוונטה עד סוף העונה.
לאנג הצליח לרשום בטוונטה כמות של כ־7 הופעות עד שהופסקה הליגה עקב פרוץ נגיף הקורונה.
הוא כבש שער בכורה בקבוצה ב-4 באוגוסט בניצחון 1-0 על פיינורד והעניק לקבוצתו זכייה מספר 14 במגן יוהאן קרויף.
ב-17 ביולי 2025 חתם לאנג בנאפולי לחמש שנים.
ב-31 במאי 2019, נבחר לאנג לשחק בנבחרת הלאומית הצעירה של הולנד (עד גיל 21).
נואה באומבך הוא במאי קולנוע, תסריטאי, ומפיק קולנוע אמריקאי ממוצא יהודי.
הוא היה מועמד פעמיים לפרס אוסקר לתסריט המקורי הטוב ביותר עבור חיים בין השורות (2005) וסיפור נישואים (2019), שאת שניהם גם ביים.
באומבאך נולד בברוקלין, ניו יורק.
אביו, ג'ונתן באומבאך, היה סופר אקספרימנטלי ומייסד שותף של הוצאת הספרים "פיקציה קולקטיב" (Fiction Collective), לימד באוניברסיטת סטנפורד וברוקלין קולג', והיה מבקר קולנוע של "פרטיזן רוויו".
אמו, ג'ורג'יה בראון, הייתה מבקרת קולנוע של וילג' ווייס וכתבה גם ספרים.
אביו היה יהודי ואמו פרוטסטנטית.
הוריו התגרשו במהלך גיל ההתבגרות שלו, ששימש השראה לסרטו חיים בין השורות משנת 2005. לבומבך שלושה אחים, שניים מהם מנישואים קודמים של אביו.
באומבך גדל בפארק סלופ שבברוקלין והיה נחוש להפוך ליוצר קולנוע מגיל צעיר.
בין הסרטים שהשפיעו עליו בצעירותו מנה את הסרטים: בית החיות, השמיים יכולים לחכות, העולם על פי גארפ, אי.טי, The Jerk , פלישת חוטפי הגופות .
בשנת 1991 קיבל תואר ראשון באנגלית ממכללת וסר.
וזמן קצר לאחר מכן, התפרנס למשך תקופה קצרה כשליח בניו יורקר.
בשנת 2005 התחתן עם השחקנית ג'ניפר ג'ייסון לי אותה הכיר לראשונה בשנת 2001. בנם של הזוג נולד בשנת 2010, מספר חודשים לפני שהחליטה להתחיל בהליכי גירושין.
מאז 2011 הוא בזוגיות עם הקולנענית גרטה גרוויג, הזוג שיתף פעולה במספר סרטים.
יש להם 2 ילדים שנולדו במרץ 2019 ובפברואר 2023.
שנהשםתסריטאיבמאי מפיקהערות 1995Kicking and Screamingמשחק: דני 1997Highballמשחק: פיליפגבר קנאימשחק: ארליס2000Conrad & Butler Take a Vacationסרט קצר2004עמוק במיםמשחק: פיליפ2005חיים בין השורות 2007מרגו בחתונה2009מר שועל המהולל 2010גרינברג 2012פרנסס האמדגסקר 3: מקרקסים את אירופה 2014כשנהיה צעירים 2015גברת אמריקהדה פלמה סרט תיעודי על בריאן דה פלמה 2017סיפורי מאירוביץ' 2019סיפור נישואים2022רעש לבן2023ברבי2025ג'יי קלי
נואה אג'ידי גאלווין הוא שחקן וזמר יהודי-אמריקאי.
הוא ידוע בעיקר בזכות תפקידו בתור קני או'ניל בקומדיית המצבים "The Real O'Neals" של רשת ABC ותפקידו הראשי במחזמר "אוון הנסן היקר" בברודוויי.
גאלווין נולד וגדל בקטונה, ניו יורק.
לגאלווין שני אחים, ביניהם המולטי-אינסטרומנטליסט יוק לור .
אביו הוא נוצרי קתולי, ואמו, אבּי (לבית פינק), היא יהודייה; הוא גדל כ"יהודי וקתולי כאחד, שהולך לבית ספר נוצרי, בית ספר עברי וכנסייה", ותיאר את עצמו כיהודי.
בין הספרים המוקלטים בהם השתתף נמנים "כמה טוב להיות פרח קיר" מאת סטיבן צ'בוסקי ו"סלח לי, לאונרד פיקוק" מאת מת'יו קוויק.
באוגוסט 2017 מונה גאלווין כמחליף זמני לתפקיד הראשי במחזמר "אוון הנסן היקר", לאחר עזיבתו של בן פלאט.
גאלווין החל לשחק בתפקיד ב-21 בנובמבר 2017, והופיע בפעם האחרונה ב-4 בפברואר 2018. הוא גם השתתף במחזמר "Waitress" בברודוויי, בתפקיד אוגי, מ-29 באפריל 2019 עד 18 באוגוסט 2019, אז החליף אותו השחקן טודריק הול.
בנוסף לתפקידיו הבימתיים, גאלווין קריין את דמותו של ארתור בגרסה המוקלטת של הספר What If It's Us, רומן להט"בי מאת אדם סילברה ובקי אלברטאלי.
בהמשך הוא גם קריין את דמותו של הנסיך רופרט בפודקאסט "The Two Princes" של חברת גימלט, אשר פורסם ב-4 ביוני 2019.
ב-17 בפברואר 2020, גאלווין כיכב בתפקיד הראשי במופע היובל של Manhattan Concert Productions "יוסף וכתונת הפסים המשגעת" במרכז לינקולן.
בשנת 2020 הצטרף גאלווין לצוות השחקנים של סדרת הטלוויזיה "הרופא הטוב" בתפקיד המשני של ד"ר אשר וולק.
הוא יצא מהארון בפני אמו בגיל 14. החל מפברואר 2019 הוא מחלק את זמנו בין מנהטן ללוס אנג'לס, קליפורניה.
ב-12 בינואר 2020 החל גאלווין לצאת עם השחקן והזמר בן פלאט, אותו החליף בתפקיד הראשי במחזמר "אוון הנסן היקר" בשנת 2017.
שנה סרט תפקיד הערות 2018 אומה של רוצחים מארטי קולקר 2019 חורשות את הלילה ג'ורג'2020Theatre Campבראדלי "בייבי" ביורןסרט קצר; גם תסריטאי ומפיק2023חזרה גנרלית (אנ')גם תסריטאי ומפיק
מועמד פרס אינדפנדנט ספיריט לתסריט הבכורה הטוב ביותר (עם מולי גורדון, ניק ליברמן ובן פלאט; 2024)
תפקיד ראשי (עונה 5); 33 פרקים 2021 הפלייליסט של זואי מטופל פרק: "Zoey's Extraordinary Double Date"שני האחריםאדיפרק: "Pat Connects With Her Fans"
שנה שם תפקיד הערות 2018What If It's Us ארתור סוס ספר מוקלט, תפקיד ראשי 2019–הווה The Two Princes הנסיך רופרט פודקאסט דרמה, תפקיד ראשי
נואה קאהן הוא זמר-יוצר אמריקאי ממוצא יהודי.
קאהן נולד בסטאפורד , ורמונט לאב יהודי ולאם נוצריה, ולמד בתיכון האנובר.
כשהיה בן 8, קאהן החל לכתוב שירים, שהעלה אותם מאוחר יותר ל-SoundCloud.
ב-2016, קאהן הוחתם אצל חברת התקליטים ריפבליק רקורדס.
בהמשך השנה, הוא החל לעבוד על מספר סינגלים עם המפיק ג'ואל ליטל.
בינואר 2017, הוא הוציא את הסינגל הראשון שלו, "Young Blood".
ב-15 בספטמבר 2017, הוא הוציא את הסינגל "Hurt Somebody".
ב-12 בינואר 2018, הוא הוציא גרסה מחודשת לשיר, בשיתוף פעולה עם הזמרת ג'וליה מייקלס.
הגרסה המחודשת הגיעה, בשיאה, למקום השמיני בפלנדריה.
ב-12 בינואר 2018, הוא הוציא את המיני-אלבום הראשון שלו, Hurt Somebody.
בהמשך השנה, הוא הוציא את הסינגל "False Confidence".
השיר הגיע, בשיאו, למקום השמיני במצעד האיירפליי האלטרנטיבי למבוגרים של בילבורד.
ב-2019, הוא הוציא את הסינגלים "Mess" ו-"Cynic".
השירים הגיעו, בשיאם, למקומות ה-26 וה-30 במצעד האיירפליי האלטרנטיבי למבוגרים של בילבורד בהתאמה.
ב-14 ביוני 2019, הוא הוציא את אלבום האולפן הראשון שלו, Busyhead.
ב-1 במאי 2020, הוא הוציא את המיני-אלבום השני שלו, Cape Elizabeth.
ב-17 בספטמבר 2021, הוא הוציא את אלבום האולפן השני שלו, I Was/I Am.
ב-18 ביולי 2023 הוא הוציא את הסינגל "Dial Drunk" עם פוסט מאלון.
ב-23 בנובמבר קאהן ציין את הופעת הבכורה שלו בטרקלין ה-Live Lounge של רדיו BBC 1 הכללה את השיר "Stick Season" וקאבר לבלדה של אוליביה רודריגו, "Lacy".
קאהן הופיע כאורח מוזיקלי ב"סאטרדיי נייט לייב", בהנחיית אמה סטון, ב-2 בדצמבר.
השראותיו של קאהן הם פול סיימון, קט סטיבנס, Counting Crows, הוזייר וממפורד אנד סאנז.
קאהן נישא ב-23 באוגוסט 2025 לבת זוגו בטקס אינטימי במדינת ורמונט, בה נולד וגדל.
זהות אשתו לא נחשפה באופן רשמי, מתוך כבוד לפרטיותה, וגם ברשתות החברתיות היא בחרה להישאר מחוץ לאור הזרקורים.
נואה קיילב קרופורד הוא שחקן וזמר אמריקאי.
הוא התפרסם הדל תפקידו כארל היקי בצעירותו בסדרה "קוראים לי ארל" (2005–2009) ברשת NBC, ולאחר מכן בתור נלסון בקסטר, אחת הדמויות הראשיות בסדרה "המדריך לרוק" (2012) בניקלודיאון.
קרופורד נולד באוקלהומה סיטי, אוקלהומה; בנם של ריצ' קרפורד, בעליו של חנות לחיות מחמד ושל ג'ניפר קרופורד.
יש לו שלוש אחיות צעירות יותר: האנה, אוליביה ובלה, ואחות גדולה לינדזי שמתגוררת בנורמן, אוקלהומה עם בעלה ג'וש ובתם.
הוא התחיל שיעורי משחק באוקלהומה כשהיה רק בן 5.
בנוסף, שיחק בתפקיד אורח בסדרות הטלוויזיה "שני מלכים" ו"טרו ג'קסון" .
בשנת 2012, קרופורד שיחק בתפקיד נלסון בקסטר בסיטקום של ניקלודיאון "המדריך לרוק" ששודרה במשך עונה אחת.
+שנהסרטתפקידהערות2006Abe & Brunoשון2008הנוקמים: דור ההמשךג'יימס רוג'רס2009ארץ האבודיםילד מתבגר2010הרוצח שבתוכימייק בן ה-15אמון טיילרTBADefiant Vanityלי
שנה סִדרָהתפקיד הערות 2005–2009 קוראים לי ארל ארל הצעיר תפקיד חוזר (4 עונות); 21 פרקים 2010 שני מלכיםנער מגולחפרק: "Oh Brother, Where Arr Thou?" 2011 טרו ג'קסון סטןפרק: "True Mall'" 2012המדריך לרוק נלסון בקסטרתפקיד ראשי; 25 פרקיםYou Gotta See Thisמנחה תוכנית מציאות בניקלודיאון
שנה פרס קטגוריה עֲבוֹדָהתוצאה 2007 פרס אמן צעיר שחקן צעיר חוזר קוראים לי ארל
נואה "אל צ'יבו" הרננדס ולנטין (בספרדית: Noé "El Chivo" Hernández Valentin; 15 במרץ 1978 – 16 בינואר 2013) היה אתלט מקסיקני, סגן אלוף אולימפי (סידני 2000) בתחרות הליכה ל-20 ק"מ.
הרננדס נולד וגדל בצ'ימלהואקאן שבמקסיקו.